จี้ไทยแลนด์ฟันด์ ทันเปิดขายก.ย.นี้
“สมคิด” สั่ง สคร.เร่งสรุปไทยแลนด์ฟิวเจอร์ฟันด์ เตรียมขายเดือน ก.ย.นี้ ล็อตแรก 4.4 หมื่นล้าน
20 พ.ค. 2560

โพสต์ทูเดย์ - “สมคิด” สั่ง สคร.เร่งสรุปไทยแลนด์ฟิวเจอร์ฟันด์ เตรียมขายเดือน ก.ย.นี้ ล็อตแรก 4.4 หมื่นล้านนายสมคิด จาตุศรีพิทักษ์ รองนายกรัฐมนตรี เปิดเผยว่า ได้สั่งการให้สำนักงานคณะกรรมการนโยบายรัฐวิสาหกิจ (สคร.) ไปหารือทำความเข้าใจกับการทางพิเศษแห่งประเทศไทย (กทพ.) เพื่อเร่งดำเนินการระดมทุนของกองทุนรวมโครงสร้างพื้นฐานเพื่ออนาคตประเทศไทย หรือไทยแลนด์ฟิวเจอร์ฟันด์ หลังจากที่โครงการล่าช้าไม่สามารถขายหน่วยลงทุนได้ทันในเดือน พ.ค.นี้ทั้งนี้ รัฐบาลยืนยันการตั้งไทยแลนด์ฟิวเจอร์ฟันด์มีความสำคัญในการเร่งลงทุนโครงสร้างพื้นฐานของประเทศ ที่ต้องใช้เงินลงทุนอีกจำนวนมาก แต่งบประมาณมีไม่เพียงพอและการก่อหนี้ไม่สามารถทำได้มากจนเกินกรอบความยั่งยืนทางการคลังที่กำหนดไว้ 60% ของจีดีพี จึงต้องตั้งไทยแลนด์ฟิวเจอร์ฟันด์มาช่วยสนับสนุนการลงทุนด้าน นายเอกนิติ นิติทัณฑ์ประภาศ ผู้อำนวยการ สคร. กล่าวว่า จะเร่งสรุปข้อมูลไทยแลนด์ฟิวเจอร์ฟันด์ เพื่อระดมทุน 4.4 หมื่นล้านบาท ให้เสร็จภายในเดือน มิ.ย. เนื่องจากตลาดหลักทรัพย์แห่งประเทศไทยจะมีการจัดงานใหญ่เพื่อดึงดูดการลงทุน จะเป็นจังหวะดีที่จะนำเสนอข้อมูลในช่วงดังกล่าว และจะเริ่มขายได้ในเดือน ก.ย.นี้